Noć živih mrtvaca
Noć živih mrtvaca (engleski: Night of the Living Dead) američki je nezavisni horor film iz 1968. godine, koji je napisao, režirao, snimio i montirao George A. Romero, zajedno s Johnom Russom. Glavne uloge tumače Duane Jones i Judith O'Dea. Priča prati sedam ljudi koji su zarobljeni u seoskoj seoskoj kući u zapadnoj Pennsylvaniji, koju napada rastuća grupom kanibalističkih, nemrtvih tzv. "ghoula", predaka modernog zombija. Noć živih mrtvaca često se spominje kao prvi moderni zombi film i značajana prekretnica za razvoj žanra horor filma uopće. Retrospektivna naučna analiza usredotočila se na njegov odraz društvenih i kulturnih promjena u Sjedinjenim Državama tokom 1960-ih, s posebnom pažnjom usmjerenom na kasting Duanea Jonesa, Afroamerikanca, za glavnu ulogu. Godine 1999. američka Library of Congress film je proglasila "kulturno, historijski ili estetski značajnim" i odabrala za čuvanje u Nacionalnom filmskom registru . Noć živih mrtvaca iznjedrila je franšizu koja se sastoji iz pet oficijalnih nastavaka objavljenih između 1978. i 2009., također u Romerovoj režiji. Zahvaljujući činjenici da je u javnoj domeni, ovaj film nadahnuo je nekoliko remake-a, od kojih je najpoznatiji film Toma Savinija iz 1990. godine.